L 135/112
DA
Den Europæiske Unions Tidende
23.5.2023
Mens Rådet på nuværende tidspunkt er ved at fastlægge en holdning, der skal indtages i et organ nedsat ved konventionen, kan en efterfølgende godkendelse afhængigt af resultatet af nævnte drøftelser nødvendiggøre en afgørelse om indgåelse af en sådan ændringsaftale i overensstemmelse med proceduren i artikel 218, stk.
6, i TEUF —
VEDTAGET DENNE AFGØRELSE:
Artikel 1 Den holdning, der skal indtages på Unionens vegne på det ellevte møde i partskonferencen under konventionen, skal være at støtte vedtagelsen af ændringerne af konventionens bilag III, hvad angår opførelsen af acetochlor, carbosulfan, chrysotilasbest, fenthion (ultra low volume (ULV)-formuleringer med mindst 640 g aktivt stof/L) iprodion, flydende formuleringer (emulgerbart koncentrat og opløseligt koncentrat) indeholdende mindst 276 g/L paraquatdichlorid svarende til mindst 200 g/L paraquation og terbufos.
Artikel 2 1.
Den holdning, der skal indtages på Unionens vegne på det ellevte møde i partskonferencen under konventionen, er at støtte vedtagelsen af de ændringer, som Schweiz, Australien, Burkina Faso, Ghana og Mali har forelagt (dokument UNEP/ FAO/RC/COP.11/13/Add.2), forudsat at følgende betingelser er opfyldt, og at nødvendige ændringer til dette formål foretages: a) de supplerende regler og procedurer, der indføres med ændringerne, følger konventionens eksisterende regler og procedurer b) med ændringerne sikres det, at opførelse af kemikalier på listen i konventionens bilag III gives forrang, og at de supplerende regler ikke griber ind i opførelsen af et kemikalie i bilag III, herunder hvis kemikaliet allerede er opført i konventionens bilag VIII c) med ændringerne sikres det, at de regler, der finder anvendelse for eksport af kemikalier, der er opført i konventionens bilag VIII, ikke bliver mindre restriktive, hvad angår beskyttelse af importparterne, end de regler, der finder anvendelse for eksport af kemikalier, der er opført i konventionens bilag III d) med ændringerne sikres det, at alle parter, der ratificerer ændringen, er bundet af enhver afgørelse om at opføre et kemikalie i konventionens bilag VIII, herunder enhver afgørelse, der træffes ved afstemning. 2.
I tilfælde af at der ikke er tilstrækkelig opbakning fra andre parter til de foreslåede ændringer, der er omhandlet i denne artikels stk.
1, er den holdning, der skal indtages på Unionens vegne på det ellevte møde i partskonferencen under konventionen, at slå til lyd for en ændring af beslutningsproceduren for opførelse af kemikalier på listen i konventionens bilag III, som ville give mulighed for afstemninger i overensstemmelse med artikel 22, stk.
4, sammenholdt med artikel 22, stk.
3, uden anvendelse af konventionens artikel 22, stk.
3, litra b).
Artikel 3 I lyset af udviklingen på det ellevte møde i partskonferencen under konventionen, kan Unionens repræsentanter i samråd med medlemsstaterne aftale justeringer af den i artikel 1 og 2 omhandlede holdning, under koordineringsmøder på stedet uden yderligere afgørelse truffet af Rådet.
Artikel 4 Denne afgørelse træder i kraft på dagen for vedtagelsen.